polyglot-tagger/wikipedia-language-snippets-filtered huggingface dataset:
1575-നടുത്ത് സ്പെയിനിലെ ടൊളീഡോയിലെത്തിയ എൽ ഗ്രെക്കോ മരണം വരെ അവിടെയായിരുന്നു. സ്പാനിഷ് ക്രിസ്തീയതയുടെ രാജധാനിതന്നെയായിരുന്നു അക്കാലത്ത് ടോളീഡോ. അവിടെ പല കലാനിർവഹണങ്ങൾക്കും നിയുക്തി കിട്ടിയ അദ്ദേഹത്തിന്റെ ഏറ്റവും അറിയപ്പെടുന്ന ചിത്രങ്ങളെല്ലാം അക്കാലത്തുണ്ടായവയാണ്. ടൊളേഡോയിലെ സാന്തോ ഡൊമിനിങ്കോ എൽ അന്റിഗുവോ പള്ളിയുടെ അൾത്താരക്കു വേണ്ടി അദ്ദേഹം "മാതാവിന്റെ സ്വർഗ്ഗാരോപണം" എന്ന പ്രസിദ്ധചിത്രം തീർത്തു. ഇപ്പോൾ ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിലാണ് ഇതുള്ളത്.
ടൊളേഡോയിലെ തന്നെ ഭദ്രാസനപ്പള്ളിക്കു വേണ്ടി ഇക്കാലത്തദ്ദേഹം "യേശുവിന്റെ വിവസ്ത്രീകരണം" എന്ന ചിത്രവും നിർവഹിച്ചു. ഈ ചിത്രം പരിശോധിച്ചു വിലയിരുത്താൻ നിയോഗിക്കപ്പെട്ട ഒരു വിദഗ്ദ്ധസംഘം, അതിൽ യേശുവിന്റെ വസ്ത്രത്തിനുള്ള ചുവപ്പുനിറത്തിന്റെ ആധിക്യത്തെക്കുറിച്ചു പരാതിപ്പെട്ടു. ചിത്രത്തിന്റെ താഴെ ഇടത്തേ മൂലയിലുള്ള മൂന്നു മറിയകൾക്ക് അവിടെ സ്ഥാനമില്ലെന്നും അവർ കരുതി. ഈ കുറവുകളെല്ലാം കണ്ടെങ്കിലും പൊതുവേ അസാമാന്യമികവുള്ള ചിത്രമായി അതിനെ വിലയിരുത്തുകയും ചെയ്തു അവർ.
1925 സെപ്റ്റംബർ 11-ന് രാവിലെ മെഡലിൻ അഹമ്മദാബാദ് സ്റ്റേഷനിൽ വണ്ടിയിറങ്ങി. മഹാദേവ് ദേശായിയും വല്ലഭ് ഭായ് പട്ടേലും അവരെ സ്വീകരിച്ചു. അവിടെ നിന്ന് സബർമതി ആശ്രമത്തിലേയ്ക്ക്. ഹൃദയ്കുഞ്ജം എന്ന ആശ്രമത്തിൽ വെച്ച് ഗാന്ധിജിയുടെ കാൽക്കൽ സ്വയം സമർപ്പിച്ചുകൊണ്ട് അവർ ആശ്രമവാസിയായിത്തീർന്നു. ഗാന്ധി അവരെ മീര എന്നു വിളിച്ചു. പിന്നീടുള്ള കാലങ്ങളിൽ അവർ ആശ്രമത്തിന്റെ പ്രിയപ്പെട്ട മീരാബെൻ ആയിമാറി. ഗാന്ധിയുടെ പ്രിയപ്പെട്ട മകളായും.
ഇംഗ്ലണ്ടിലെ ഒരു കുലീന കുടുംബത്തിലായിരുന്നു സ്ലെയിഡിന്റെ ജനനം. സ്വന്തമായുള്ള വിശാലഭൂസ്വത്തിൽ നിന്നുള്ള വരവിൽ നിന്നായിരുനു കുടുംബം ജീവിച്ചിരുന്നത്.
ഫ്രഞ്ച് ദാർശനികനായിരുന്ന റൊമൈൻ റോളണ്ടിൽ നിന്നാണ് സ്ലെയിഡ് ആദ്യമായി ഗാന്ധിജിയെക്കുറിച്ച് കേൾക്കുന്നത്. ഒരിക്കൽ റോളണ്ടിനെ സ്ലെയിഡ് സന്ദർശിക്കുമ്പോൾ അദ്ദേഹം ഗാന്ധിജിയെക്കുറിച്ചുള്ള ഒരു പുസ്തകത്തിന്റെ രചനയിലായിരുന്നു.
ഇന്ത്യൻ സ്വാതന്ത്ര്യ സമരത്തിൽ മീരാബെന്നിനും പ്രധാനഭൂമികയാണുണ്ടായിരുന്നത്. മൂന്ന് പ്രാവശ്യം അവർ ജയിലിലായിട്ടുണ്ട്. 1942 ആഗസ്ത് മുതൽ 1944 മെയ് വരെ പൂനെയിലെ ആഗാഖാൻ കൊട്ടാരത്തിൽ ഗാന്ധിയ്ക്കൊപ്പം മീരാബെന്നും തടവിലായിരുന്നു. അഗാഖാൻ കൊട്ടാരത്തിൽ നിന്നുള്ള മോചനത്തിനുശേഷം അവർ ഹിമാലയസാനുക്കളിൽ പ്രകൃതിയോടൊപ്പം വസിക്കാൻ തീരുമാനിച്ചു.
ഗാന്ധി ശിഷ്യയായിരുന്ന ഒരു ബ്രിട്ടീഷ് വനിതയാണ് മീരാബെൻ . ബ്രിട്ടീഷ് റിയർ അഡ്‌മിറലായിരുന്ന സർ എഡ്‌മണ്ട് സ്ലെയിഡിന്റെ പുത്രി മാഡെലിൻ സ്ലെയിഡ് ആണ് പിന്നീട് ഇംഗ്ലണ്ടിലെ ജീവിതം ഉപേക്ഷിച്ച് ഗാന്ധിജിയുടെ ശിഷ്യയായിത്തീർന്നപ്പോൾ മീരാബെൻ ആയിമാറിയത്. ഗാന്ധിജിയാണ് സ്ലെയ്‌ഡിനെ ആദ്യമായി മീരാബെൻ എന്നു വിളിച്ചത്.
റോളണ്ടിന്റെ ഈ പുസ്തകത്തിലൂടെ ഗാന്ധിജിയെക്കുറിച്ചു മനസ്സിലാക്കിയ മെഡലിൻ അദ്ദേഹത്തിന്റെ വ്യക്തിപ്രഭാവത്തിലേയ്ക്ക് ആകർഷിക്കപ്പെട്ടു. അതേത്തുടർന്ന് അവർ സസ്യഭുക്കായി. നൂൽ നൂൽക്കാനും ചുറ്റാനും നെയ്യാനുമൊക്കെ പഠിച്ചു. തന്നെ ശിഷ്യയാക്കണമെന്ന് ആഗ്രഹം പ്രകടിപ്പിച്ചുകൊണ്ട് മെഡലിൻ ഗാന്ധിജിയ്ക്ക് കത്തയച്ചു.
ഗാന്ധിയുടെ മരണം മീരാബെന്നിനെ തളർത്തിക്കളഞ്ഞു. ഗാന്ധിജിയ്ക്ക് സ്വന്തം മരണത്തെക്കുറിച്ച് മുൻകൂട്ടിയറിയാമായിരുന്നുവെന്ന് അവർ വിശ്വസിച്ചിരുന്നു. ഗാന്ധിയുടെ മരണത്തിശേഷം ഇരുപതോളം വർഷംവരെ മീര ഇന്ത്യയിൽ താമസിച്ചു. പിന്നീട് അവർ ആസ്ട്രിയയിലേയ്ക്ക് പോയി.
ഇന്ത്യയിലെ കഠിനമായ കാലാവസ്ഥയെക്കുറിച്ചും ആശ്രമജീവിതത്തിലെ പ്രയാസത്തെക്കുറിച്ചും പറഞ്ഞ് ഗാന്ധിജി അവരെ പിന്തിരിപ്പിക്കാൻ ശ്രമിച്ചു. എന്നാൽ മെഡലിൻ അതിനെല്ലാം മറുപടിയായി തന്റെ അഭ്യർത്ഥന ആവർത്തിച്ചു.
ഇറ്റാലിയൻ നവോത്ഥാനകാലത്തെ മതപരമായ സംഗീതം ചിട്ടപ്പെടുത്തിയിരുന്നയാളാണ് ജിയോവാന്നി പിയർലൂയിജി ഡ പാലെസ്ട്രീന റോമൻ ശൈലിയിലുള്ള സംഗീതസംവിധായകരിൽ ഏറ്റവും പ്രസിദ്ധനായ വ്യക്തിയും ഇദ്ദേഹമാണ്. ക്രിസ്തീയ സംഗീതത്തിൽ ഇദ്ദേഹം ആഴത്തിലുള്ള വ്യക്തിമുദ്ര പതിപ്പിച്ചിട്ടുണ്ട്. നവോത്ഥാനകാലത്തെ പോളിഫോണി ഏറ്റവും മികച്ചതായത് ഇദ്ദേഹത്തിന്റെ സംഗീതത്തോടെയാണ് എന്ന് പ്രസ്താവിക്കപ്പെട്ടിട്ടുണ്ട്.
ഇതുസൂചിപ്പിക്കുന്നത് സാധുവായ ദത്തം മാത്രമേ ഡേറ്റാബേയ്സിലേയ്ക്ക് ചേർക്കാവൂ എന്നാണ്. പ്രോഗ്രാം എക്സിക്യുഷൻ സമയത്ത് പൂർണ്ണതാപരിധി ലംഘിക്കാത്ത ട്രാൻസാക്ഷനെ കൺസിസ്റ്റെന്റ് ട്രാൻസാക്ഷൻ എന്നു പറയുന്നു. ട്രാൻസാക്ഷൻ ഒരു സാധുത ഉള്ള സ്റ്റേറ്റിൽ നിന്നും മറ്റൊരു സാധുത ഉള്ള സ്റ്റേറ്റിലേക്കു പോകുമെന്ന് ഈ ഗുണവിശേഷം ഉറപ്പു വരുത്തുന്നു. ഏതെങ്കിലും ട്രാൻസാക്ഷൻ ഡേറ്റാബേയ്സിന്റെ സ്ഥിരതയെ ലംഘിച്ചാൽ ട്രാൻസാക്ഷൻ തിരുത്തപ്പെട്ട് ദത്തശേഖരം പൂർവ്വസ്ഥിതിയിലേയ്ക്ക് പുനഃക്രമീകരിക്കപ്പെടുന്നു. ട്രാൻസാക്ഷൻ വിജയകരമായാൽ നിലവിലുള്ള ചട്ടപ്രകാരമുള്ള ദത്തശേഖരം ചട്ടപ്രാബല്യമുള്ള മറ്റൊരവസ്ഥയിലേയ്ക്ക ഉയർത്തപ്പെടുന്നു.
ഒരു ദത്തശേഖരത്തിലെ ഇടപാടുകൾ നിർവചിക്കുന്ന നാല് ഗുണങ്ങളാണ് അണുകത , സ്ഥിരത , വേർതിരിയൽ , ദൃഢത എന്നിവ. ഇതിനെ ചുരുക്കത്തിൽ ആസിഡ് ഗുണവിശേഷങ്ങൾ എന്നു പറയുന്നു. ഒരു വിവരത്തിൽ ചെയ്യുന്ന ഒറ്റ യുക്തിയുക്തമായ പ്രവർത്തനത്തെയാണു ഡാറ്റാബേസ് ട്രാൻസാക്ഷൻ എന്നു പറയുന്നത്. ഒരു അക്കൗണ്ടിൽ നിന്നും മറ്റൊരു അക്കൗണ്ടിലേക്ക് പണം കൈമാറ്റം ചെയ്യുന്നത് ട്രാൻസാക്ഷന് ഒരു ഉദാഹരണമാണ്. 1970-ൽ ജിം ഗ്രേ ഈ ഗുണവിശേഷങ്ങൾ നിർവചിക്കുകയും അവ സ്വയമേവ കൈവരിക്കുവാനുതകുന്ന സാങ്കേതികവിദ്യകൾ വികസിപ്പിച്ചെടുക്കുകയും ചെയ്തു.
അറ്റൊമിസിറ്റി എന്നത് ഒരു ട്രാൻസാക്ഷൻ ഒന്നുകിൽ പൂർത്തിയാക്കണം അല്ലെങ്കിൽ ഒരു പ്രവർത്തനവും നടക്കാതിരിക്കണം എന്ന ആശയമാണ്. ഒരു ട്രാൻസാക്ഷന്റെ ഒരു ചെറിയ ഭാഗത്തിനു തന്നെ എന്തെങ്കിലും കുഴപ്പം സംഭവിച്ചാൽ ആ ട്രാൻസാക്ഷനിലെ ഒരു പ്രവർത്തനവും നടക്കരുത്. ഒരു അറ്റോമിക് സിസ്റ്റം ഓരോ സന്ദർഭത്തിലും അറ്റോമിസിറ്റി ഉറപ്പുവരുത്തേണ്ടതുണ്ട്.
ഇംഗ്ലീഷ്, ഫ്രഞ്ച്, ജർമൻ എന്നീ ഭാഷകൾ സംസാരിക്കുന്നയിടങ്ങളിൽ ജോസഫ് എന്ന പേര് വ്യാപകമായി ഉപയോഗിക്കപ്പെടുന്നുണ്ട്. പുർഷന്മാർക്ക് ജോ, ജോയി എന്നി‌ങ്ങനെയും സ്ത്രീകൾക്ക് ജൊ എന്നും ഈ പേര് ചുരുക്കാറുണ്ട്. പല രൂപത്തിലും പല രാജ്യങ്ങളിൽ ഈ പേരിന് പ്രചാരം ലഭിച്ചിട്ടുണ്ട്. ഇസ്രായേലിൽ "യോസ്സി" "യോസഫ്" എന്നീ പേരുകൾ വ്യാപകമായി ഉപയോഗിക്കപ്പെടുന്നുണ്ട്.
എബ്രായ ഭാഷയിൽ നിന്ന് നിഷ്പന്നമായ ഒരു പേരാണ് ജോസഫ്. 'ദൈവം വർദ്ധിപ്പിക്കും/കൂട്ടിച്ചേർക്കും' എന്നാണ് ഇതിന്റെ അർത്ഥം. എബ്രായ ബൈബിളിൽ, ֵֹ, സ്റ്റാൻഡേഡ് ഹീബ്രൂ യോസഫ്, ടൈബീരിയൻ ഹീബ്രൂവും അരമായ ഭാഷയും യോസെപ് എന്നിങ്ങനെയാണ് ഈ പേര് പ്രത്യക്ഷപ്പെടു‌ന്നത്. ഖുറാനിലുൾപ്പെടെ അറബിഭാഷയിൽ, യൂസുഫ് എന്നാണ് ഈ പേരെഴുതപ്പെടുന്നത്.
പഴയനിയമത്തിൽ ജേക്കബിന്റെ പതിനൊന്നാമത്തെ പുത്രനും റേച്ചലിന്റെ ആദ്യത്തെ പുത്രനുമാണ് ജോസഫ്. പുതിയ നിയമത്തിൽ, ജോസഫ് യേശുവിന്റെ മാതാവായ മേരിയുടെ ഭർത്താവാണ്. പുതിയ നിയമത്തിൽ തന്നെ അരിമാത്തിയയിലെ ജോസഫ് എന്നൊരാളുമുണ്ട്. ഇദ്ദേഹം യേശുവിന്റെ രഹസ്യ ശിഷ്യനാണ്. യേശുവിനെ മറവുചെയ്ത കല്ലറ ഇദ്ദേഹമാണ് നൽകിയത്.
ജോസഫ് ജനറൽ ഇൻക്വിസിറ്റോർ – പോർച്ചുഗലിലെ ജോൺ അഞ്ചാമന്റെ പുത്രൻ. പൽഹവയുടെ കുട്ടികളിലൊരാൾ.
തൃശൂരിലുള്ള സി.എം.എസ്. സ്കൂളിലും കേരളവർമ്മ കോളേജിലുമായി വിദ്യാഭ്യാസം പൂർത്തിയാക്കിയ സുനിൽ ചെറുപ്പത്തിൽ തന്നെ നാടക സമിതികളിൽ ചേർന്ന് പ്രവർത്തിച്ചു. തൃശൂർ രംഗചേതന എന്ന നാടക സംഘത്തിൽ അംഗമായിരുന്നു സുനിൽ സുഖദ.
മലയാള ചലച്ചിത്ര അഭിനേതാവും സ്വഭാവ നടനുമാണ് സുനിൽ സുഖദ എന്നറിയപ്പെടുന്ന സുനിൽ വി.സി. . 2010-ൽ റിലീസായ ബെസ്റ്റ് ആക്ടർ എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായി.
സ്പൈനൽ കോഡ് എന്ന നാടകത്തിലെ മികച്ച പ്രകടനത്തോടെ മലയാള സിനിമയിലെത്തിയ സുനിലിൻ്റെ ആദ്യ സിനിമ മാർട്ടിൻ പ്രക്കാട്ട് സംവിധാനം ചെയ്ത്
തുടർന്ന് സോൾട്ട് & പെപ്പർ, ചാപ്പാ കുരിശ് തുടങ്ങിയ ചിത്രങ്ങളിലൂടെ ശ്രദ്ധിക്കപ്പെട്ട സുനിൽ സമുദ്രക്കനി സംവിധാനം ചെയ്ത പോരാളി എന്ന സിനിമയിലൂടെ തമിഴിലും ഒരു വേഷം ചെയ്തു.
ഓഡിയൻസ് പോൾ: സ്റ്റുഡിയോയുടെ ചിത്രീകരണം സ്റ്റുഡിയോയിൽ കണ്ടുകൊണ്ടിരിക്കുന്ന പ്രേക്ഷകർ നല്കുന്ന ഉത്തരമാണിത്. അവതാരകന്റെ അനുമതി ലഭിച്ചുകഴിഞ്ഞാൽ 10 സെക്കന്റാണ് പ്രേക്ഷകർക്ക് വോട്ട് ചെയ്യാൻ സമയം ലഭിക്കുക. അതിനുശേഷം ഇവരുടെ ഉത്തരം സ്ക്രീനിൽ ലഭ്യമാക്കും. മത്സരാർത്ഥിക്ക് ഇതിൽ അനുയോജ്യമായത് തിരഞ്ഞെടുക്കാം.
ഫോൺ എ ഫ്രന്റ്: നേരത്തെ നല്കിയ മൂന്ന് സുഹൃത്തുക്കളിലൊരാളുടെ സഹായം തേടാനുള്ള അവസരമാണിത്. സാധാരണഗതിയിൽ ഫോൺ കണക്ട് ചെയ്തുകഴിഞ്ഞ് അവതാരകൻ മത്സരാർത്ഥിക്ക് സുഹൃത്തിനോട് സംസാരിക്കുകയും ഫോൺ കൈമാറുകയും ചെയ്യും. അതിനുശേഷം മത്സരാർത്ഥിക്ക് ചോദ്യം സുഹൃത്തിനോട് ചോദിക്കാം. 30 സെക്കന്റാണ് സുഹൃത്തിന് ഉത്തരം നല്കാൻ സമയം ലഭിക്കുക.
ഫിഫ്റ്റി-ഫിഫ്റ്റി : കമ്പ്യൂട്ടറിന്റെ സഹായത്തോടെ നാല് ഉത്തരങ്ങളിൽ രണ്ടെണ്ണം മായ്ച്ചുകളയുകയാണ് ഇവിടെ ചെയ്യുന്നത്. ശേഷിച്ച രണ്ട് ഉത്തരങ്ങളിൽ ഒന്ന് മത്സരാർത്ഥിക്ക് തിരഞ്ഞെടുക്കാം.
മണിക്കുട്ടി എന്നാണ് അതിനെ വിളിക്കുന്നത്. അഞ്ച് ചോദ്യങ്ങളുടെ മൂന്ന് ഘട്ടങ്ങളായാണ് ചോദ്യങ്ങൾ ക്രമീകരിച്ചിരിക്കുന്നത്. 10,000 രൂപ വരെ സമ്മാനം അഞ്ചാമത്തെ ചോദ്യം വരെയുള്ള ഘട്ടമാണ് ആദ്യത്തേത്. ഈ ഘട്ടത്തിൽ ഉത്തരം പറയാൻ 30 സെക്കന്റാണ് മത്സരാർത്ഥിക്ക് ലഭിക്കുക. 3,20,000 രൂപ വരെ സമ്മാനം ലഭിക്കുന്ന പത്താമത്തെ ചോദ്യം വരെയുള്ള ഘട്ടമാണ് രണ്ടാമത്തേത്. ഈ ഘട്ടത്തിൽ മത്സരാർത്ഥി 45 സെക്കന്റിനുള്ളിൽ ഉത്തരം നല്കണം. അവസാനത്തെ അഞ്ച് ചോദ്യങ്ങൾ ഉൾക്കൊള്ളുന്ന മൂന്നാം ഘട്ടത്തിൽ ഉത്തരം പറയാൻ സമയനിബന്ധന ഇല്ല.
മത്സരത്തിന്റെ ഏതവസരത്തിലും സ്വയം പിന്മാറാൻ മത്സരാർത്ഥിക്ക് അവകാശമുണ്ട് ). അങ്ങനെയെങ്കിൽ അതുവരെ നേടിയ തുക സമ്മാനമായി ലഭിക്കും. ഉത്തരം തെറ്റായി പറഞ്ഞാൽ ഓരോ ഘട്ടത്തിന്റെയും തുടക്കത്തിൽ എത്ര തുകയാണോ അത്ര മാത്രമേ ലഭിക്കൂ. അതായത് ഒന്നു മുതൽ അഞ്ച് വരെയുള്ള ചോദ്യങ്ങൾക്കിടയിൽ തെറ്റിയാൽ ഒരു തുകയും ലഭിക്കില്ല. ആറു മുതൽ പത്തുവരെയുള്ള ചോദ്യങ്ങൾക്കിടയിലാണ് തെറ്റുന്നതെങ്കിൽ 10,000 രൂപ സമ്മാനമായി ലഭിക്കും. 11 മുതൽ 15 വരെയുള്ള ചോദ്യങ്ങൾക്കിടയിൽ തെറ്റിയാൽ 3,20,000 രൂപയായിരിക്കും സമ്മാനമായി ലഭിക്കുക.
നിങ്ങൾക്കും ആകാം കോടീശ്വരൻ ഒരു മലയാള ഭാഷാ റിയാലിറ്റി ഷോ ആണ്. ഏറെ ശ്രദ്ധേയമായ ബ്രിട്ടീഷ് ഗെയിംഷോയായിരുന്ന ഹു വാണ്ട്സ് റ്റു ബി എ മില്ല്യനയർ അടിസ്ഥാനമാക്കിയാണ് ഈ ഗെയിംഷോ തയ്യാറാക്കിയിരിക്കുന്നത്. ഈ പരിപാടിക്ക് 5 സീസണുകൾ ഉണ്ടായിരുന്നു. ആദ്യത്തെ നാല് സീസണുകൾ ഏഷ്യാനെറ്റിൽ സംപ്രേക്ഷണം ചെയ്യുകയും അഞ്ചാം സീസൺ മഴവിൽ മനോരമയിലും സംപ്രേഷണം ചെയ്തു. 15 ചോദ്യങ്ങൾ അടങ്ങുന്ന ഗെയിംഷോയുടെ പരമാവധി സമ്മാനത്തുക ഒരു കോടി രൂപയാണ്.
മലയാളചലച്ചിത്രനടൻ സുരേഷ് ഗോപിയാണ് പരിപാടി അവതരിപ്പിക്കുന്നത്. ചോദ്യങ്ങളും ഉത്തരങ്ങളും മലയാളത്തിലും ഇംഗ്ലീഷിലും ലഭ്യമാണ്. പരിപാടിയുടെ ക്രിയേറ്റീവ് ഹെഡ്ഡായി പ്രമുഖ ക്വിസ് മാസ്റ്ററും കോൻ ബനേഗാ കരോഡ്പതിയുടെ സംവിധായകനുമായ സിദ്ധാർത്ഥ ബസുവാണ് പ്രവർത്തിക്കുന്നത്. കോൺഫിഡന്റ് ഗ്രൂപ്പ്, നിസ്സാൻ, വൊഡാഫോൺ എന്നിവയാണ് പ്രധാന സ്പോൺസർമാർ.
ഒന്നാം സീസണിൽ ഗെയിംഷോയുടെ പ്രചാരണത്തിനും സന്നദ്ധപ്രവർത്തനത്തിനുമായി കുറേ വിശിഷ്ടവ്യക്തികളും മത്സരത്തിൽ പങ്കെടുത്തു. സുരാജ് വെഞ്ഞാറുമ്മൂട്, കാവ്യ മാധവൻ, സംവൃത സുനിൽ, കെ.എസ്. ചിത്ര എന്നിവർ ഇതിൽപ്പെടുന്നു. ജയറാം-പാർവ്വതി, രഞ്ജിനി ഹരിദാസ്-ഗിന്നസ് പക്ര, വിജയ് യേശുദാസ്-ശ്വേത മോഹൻ എന്നിവർ ജോഡികളായും മത്സരത്തിൽ പങ്കെടുത്തു.
2012 ഏപ്രിൽ 9 മുതൽ ഓഗസ്റ്റ് 30 വരെയാണ് സീസൺ 1 സംപ്രേഷണം ചെയ്തത്. ഇടുക്കി ജില്ലയിലെ ഷൈല സി.കെ. 50 ലക്ഷം രൂപ നേടി ഈ സീസണിൽ ഏറ്റവും ഉയർന്ന പ്രതിഫലം നേടിയ മത്സരാർത്ഥിയായി. 14 ചോദ്യങ്ങൾക്ക് ശരിയായ ഉത്തരം പറഞ്ഞ ഇവർ ഒരു കോടിക്കുള്ള 15-ആമത്തെ ചോദ്യത്തിന് ഉത്തരം നല്കാതെ മത്സരത്തിൽനിന്ന് പിന്മാറുകയായിരുന്നു.
പിന്നീട് 15 ചോദ്യങ്ങൾ ലഭിക്കും. ആദ്യ ചോദ്യത്തിന് 1000 രൂപയാണ് സമ്മാനം. പിന്നീടുള്ള ഓരോ ചോദ്യത്തിനും സമ്മാനം ഏകദേശം ഇരട്ടിക്കും. ഏറ്റവും അവസാനത്തെ ചോദ്യമായ 15-ആമത്തെ ചോദ്യത്തിനും ഉത്തരം നല്കുന്നതോടെ മത്സരാർത്ഥി ഒരു കോടി രൂപയ്ക്ക് അർഹത നേടും.
2013 മാർച്ച് 4-നാണ് ഈ പരിപാടിയുടെ സീസൺ 2 സംപ്രേഷണം ആരംഭിച്ചത്. ശ്വേത മേനോൻ, റിമി ടോമി, ഏഷ്യാനെറ്റിലെ വിവിധ സീരിയലിൽ അഭിനയിക്കുന്ന നടീനടന്മാർ എന്നിവർ വിശിഷ്ടാതിഥികളായി മത്സരത്തിൽ പങ്കെടുത്തു.
വേഗവിരൽ ചോദ്യത്തോടുകൂടിയാണ് ഗെയിംഷോ ആരംഭിക്കുന്നത്. ഈ ചോദ്യത്തിൽ ഏറ്റവും വേഗത്തിൽ ഉത്തരം നല്കുന്ന മത്സരാർത്ഥി അവസാന മത്സരത്തിന് യോഗ്യത നേടുന്നു.
കൊല്ലം തേവലക്കരയിൽ ഗോപാലന്റെയും ലക്ഷ്മിക്കുട്ടിയമ്മയുടെയും മകനായി ജനിച്ചു. അയ്യൻകോയിക്കൽ ഗവ. ഹൈസ്‌കൂൾ, എസ്.എൻ കോളേജ്, ശാസ്താംകോട്ട ഡി.ബി കോളേജ് ഉടുപ്പി ലോ കോളേജ് എന്നിവടങ്ങളിൽ പഠിച്ചു. അഭിഭാഷകനായി പ്രാക്ടീസ് ആരംഭിച്ചെങ്കിലും പിന്നീട് നാടക രചനാരംഗത്ത് സജീവമായി.
ഇന്ത്യൻ തെരുവ്നാടക പ്രസ്ഥാനത്തിന്റെ രക്തസാക്ഷി സഫ്ദർ ഹഷ്മിയെ കേന്ദ്രബിന്ദുവാക്കി രചിച്ച അനന്തരാവകാശി', ഏതെങ്കിലും ഒരു കലാപത്തിൽ വി.ഐ.പി.
മരിച്ചാൽ മാധ്യമങ്ങളിൽ 'വീരമൃത്യ'വിനെക്കുറിച്ച് ആഘോഷം നടക്കുമ്പോൾ, അദ്ദേഹത്തിനു സെക്യൂരീറ്റി നിന്ന സാധാരണ പോലീസുകാരൻ മരണപ്പെട്ടാൽ സമൂഹ മനസ്സാക്ഷി എങ്ങനെ പ്രതികരിക്കുമെന്ന ചോദ്യമുന്നയിച്ച അങ്കം ജയിക്കാനൊരമ്മ' എന്നിവ ശ്രദ്ധേയങ്ങളായിരുന്നു.
1983 ൽ പടയൊരുക്കം ​എന്ന നാടക രചനയിലൂടെ പ്രൊഫഷണൽ നാടകരംഗത്ത് പ്രവേശിച്ചു. 1984 ൽ ഉദയഗീതം നാടകത്തിന് സംസ്ഥാന അവാർഡ് ലഭിച്ചു. പദയാത്ര, കൊടിമരം തുടങ്ങി ഇരുന്നൂറിലധികം നാടകങ്ങൾ എഴുതി.
ഏറ്റവും കൂടുതൽ വേദികളിൽ അവതരിപ്പിക്കപ്പെട്ട അദ്ദേഹത്തിന്റെ അൻപൊലിവ്‌ എന്ന നാടകം അതിശക്തവും തീവ്രവും സാമൂഹിക പ്രസ്ക്തവുമായ ഒരു പ്രശ്‌ന നാടകമാണ്‌. തെളിഞ്ഞ സാമൂഹികരാഷ്ട്രീയബോധത്തെ ഉറച്ച നാടകബോധധവുമായി സമന്വയിപ്പിച്ച ഈ നാടകം കൊല്ലം ബാബ്ദവിന്റെ നേതൃത്വത്തിലുളള യവന, വക്കം ഷക്കീറിന്റെ സംവിധാനത്തിലാണ്‌ അവതരിപ്പിച്ചത്‌. പ്രസിദ്ധമായ കേരള ഭൂപരിഷ്ക്കരണ ബില്ലം അനുബന്ധ പ്രശ്‌നങ്ങളുമാണ് ഇതിന്റെ ഉള്ളടക്കം.
പ്രമുഖ മലയാള നാടക രചയിതാവും സംവിധായകനുമാണ് ജി. മണിലാൽ . നാടകരചനയ്ക്കുള്ള കേരള സംഗീത നാടക അക്കാദമിയുടെ പുരസ്‌കാരം ലഭിച്ചിട്ടുണ്ട്.
കൊല്ലം ജില്ലയിലെ ഓച്ചിറയിൽ പ​ര​മേ​ശ്വ​ര​പ​ണി​ക്ക​രു​ടെ​യും കു​ട്ടി​യ​മ്മ​യു​ടെ​യും മ​ക​നാ​യി ജ​നി​ച്ചു. കഥകളി പഠിക്കാൻ പത്താംവയസ്സിൽ വീടുവിട്ടിറങ്ങി. കകാനം രാമൻ പിള്ള ആശാനായിരുന്നു ആദ്യ ഗുരു. ഗു​രു ചെ​ങ്ങ​ന്നൂർ രാ​മ​ൻ​പി​ള്ള, ക​ലാ​മ​ണ്ഡ​ലം കൃ​ഷ്ണ​ൻ​നാ​യ​ർ, മാ​ങ്കു​ളം വി​ഷ്ണു ന​മ്പൂ​തി​രി തു​ട​ങ്ങിയവക്കൊ​പ്പം ദീർഘകാലം പ്ര​വ​ർ​ത്തി​ച്ചു. പിന്നീട് ഗുരുഗോപിനാഥിന്റെ ട്രൂപ്പിൽ ചേരുകയും അദ്ദേഹത്തിന്റെ നിർദ്ദേശാനുസരണം മദ്രാസ് ജമിനി സ്റ്റുഡിയോയിൽ ചേർന്ന് തമിഴ് ചിത്രങ്ങളിൽ നർത്തകനായി അഭിനയിച്ചു. ജമിനിയുടെ ചന്ദ്രലേഖ, മങ്കമ്മശപഥം എന്നിവയിൽ നർത്തകനായി വേഷമിട്ടു.
പ്രശസ്ത കഥകളിനടനും നർത്തകനും നാട്യാചാര്യനുമായിരുന്നു ഓച്ചിറ പി.ആർ.ശങ്കരൻകുട്ടി . ഗുരു ഗോപിനാഥ് രൂപകൽപ്പന ചെയ്ത കേരളനടനത്തിന്റെ ആദ്യകാല പ്രയോക്താക്കളിൽ പ്രധാന പ്രചാരകനായിരുന്നു. കഥകളി, നൃത്തം, അഭിനയം, സാഹിത്യം എന്നിങ്ങനെ കലയുടെ വ്യത്യസ്ത മേഖലകളിൽ സംഭാവനകൾ നൽകി. നിരവധി തമിഴ് ചിത്രങ്ങളിൽ നർത്തകനായി അഭിനയിച്ചിട്ടുണ്ട്. പണ്ഡിറ്റ് ഉദയശങ്കറിന്റെ ഇന്ത്യ കൾച്ചർ സെന്ററുമായി ബന്ധപ്പെട്ട് ഭാരതത്തിലുടനീളം നൃത്തവും ബാലെയും അവതരിപ്പിച്ചു.
1950 കളിൽ കമ്മ്യൂണിസ്റ്റ് പ്രസ്ഥാനത്തിന്റെ സഹയാത്രികനായി. പുതുപ്പള്ളി രാഘവൻ, തോപ്പിൽ ഭാസി, ശങ്കരനാരായണൻതമ്പി, തെങ്ങമം ബാലകൃഷ്ണൻ തുടങ്ങിയവരുമൊത്ത് പ്രവർത്തിച്ചു.ആഭിജാത്യ വിഷപ്പാമ്പ്, മനുഷ്യത്വം, മനുഷ്യൻ മുന്നേറുന്നു, ഐക്യമുന്നണി എന്നീ നാടകങ്ങൾ രചിച്ച് അക്കാലത്ത് രംഗത്തവതരിപ്പിച്ചു. കേരളനടനശൈലിയിലുള്ള ഒട്ടേറെ ബാലെകളും നൃത്തനാടകങ്ങളും സംവിധാനം ചെയ്തിട്ടുണ്ട്.
2004 മുതൽ കേരള സംഗീത നാടക അക്കാദമി ഭരണസമിതി അംഗമായിരുന്നു. മലയാളഭാഷക്കും സാഹിത്യത്തിനും നൽകിയ സംഭാവനകൾ പരിഗണിച്ച് 1979ൽ കേരള സാഹിത്യ അക്കാദമി പ്രശംസാപത്രവും പാരിതോഷികവും നൽകി ആദരിച്ചു.
സെന്നാക്കെരിബിന്റെ ഭീഷണിയിൽ നിന്നു രക്ഷപെട്ടെങ്കിലും ഹെസക്കിയായുടെ പിതാവിന്റെ കാലം മുതൽ യൂദയായുടെ മേൽ അസീറിയക്കുണ്ടായിരുന്ന മേൽക്കോയ്മ തുടർന്നു. മേൽക്കോയയിൽ നിന്നു രക്ഷപെടാനുദ്ദേശിച്ചുള്ള ആഭ്യന്തര-വിദേശനയങ്ങൾ ഹെസക്കിയാ പിന്തുടർന്നെങ്കിലും അവ ലക്ഷ്യം കണ്ടില്ല. മതമേഖലയിലെ അദ്ദേഹത്തിന്റെ പരിഷ്കാരങ്ങളും അല്പായുസ്സായി പരിണമിച്ചെന്നാണ് ബൈബിളും പുരവസ്തുവിശകലനത്തിലെ തെളിവുകളും സൂചിപ്പിക്കുന്നത്. ഹെസക്കിയായെ പിന്തുടർന്ന് 45 വർഷത്തോലം യുദയാ ഭരിച്ച മകൻ മനസ്സെ ഉൾപ്പെടെയുള്ളവർ യഹോവയ്ക്കു പുറമേയുള്ള ദൈവങ്ങളുടെ ആരാധനയോടു സഹിഷ്ണുത കാട്ടുകയോ പ്രോത്സാഹിപ്പിക്കുക തന്നെയോ ചെയ്തു. ബിസി 639-ൽ അധികാരത്തിലെത്തിയ ജോസിയാ രാജാവാണ്, അരനൂറ്റാണ്ടിനു ശേഷം ഹെസക്കിയായുടെ പരിഷ്കാരങ്ങൾ പുനരാരംഭിച്ച് ഉറപ്പിച്ചത്.
ബി.സി. 8-7 നൂറ്റാണ്ടുകളുടെ സന്ധിയിൽ മുപ്പതു വർഷത്തോളം യൂദയാ രാജ്യം ഭരിച്ച രാജാവായിരുന്നു ഹെസക്കിയാ. എബ്രായബൈബിൾ അദ്ദേഹത്തെ യഹൂദരുടെ ഏറ്റവും ധാർമ്മികരായ രാജാക്കന്മാരിൽ ഒരാളായി ചിത്രീകരിക്കുന്നു. മതമേഖലയിൽ യെരുശലേം ദേവാലയത്തെ കേന്ദ്രീകരിച്ചുള്ള യഹോവപക്ഷ-ധാർമ്മികതയെ പിന്തുണച്ച ഹെസക്കിയാ, ഇതരദൈവങ്ങളുടെ ബലിപീഠങ്ങളും പൂജാഗിരികളും നശിപ്പിച്ചു. അസീറിയൻ മേൽക്കോയ്മയിൽ നിന്നു യൂദയായെ രക്ഷപെടുത്താൻ ശ്രമിച്ച അദ്ദേഹം ഉപരോധങ്ങളിൽ യെരുശലേം നഗരത്തിലെ ജലലഭ്യത ഉറപ്പാക്കാനായി നിർമ്മിച്ച സീലോഹാ തുരങ്കത്തിന്റെ പേരിലും അറിയപ്പെടുന്നു. യഹൂദപ്രവാചകന്മാരായ ഏശയ്യായും മിക്കായും ഹെസക്കിയായുടെ കാലത്തു യൂദയായിൽ പ്രവചനം നടത്തി.
ഹെസക്കിയായുടെ ജീവിതകാലത്ത്, ഉത്തരദിശയിൽ യൂദയായുടെ സഹോദരരാജ്യമായിരുന്ന ഇസ്രായേൽ അസീറിയയുടെ കടന്നാക്രമണത്തിൽ അപ്രത്യക്ഷമാവുകയും അവിടത്തെ ജനങ്ങൾ അടിമകളാക്കപ്പെടുകയും ചെയ്തു. ബിസി 701-ൽ അസീറിയാ രാജാവ് സെന്നാക്കെരിബിന്റെ സൈന്യം യൂദയായുടെ തലസ്ഥാനമായ യെരുശലേമിനേയും ഉപരോധിച്ചു. വ്യക്തമല്ലാത്ത സാഹചര്യങ്ങളിൽ, ആ ഉപരോധം ആകസ്മികമായി അവസാനിച്ചു. വിദേശാക്രമണത്തിൽ നിന്നു യെരുശലേമിനു ലഭിച്ച ഈ രക്ഷയേയും ഗുരുതരമായ രോഗം ബാധിച്ച് ആസന്നമരണനായ ഹെസക്കിയാക്ക് ഒടുവിൽ കിട്ടിയ രോഗമുക്തിയേയും, യഹോവയുടെ അനുഗ്രഹത്താൽ സംഭവിച്ച അത്ഭുതങ്ങളായി എബ്രായബൈബിൾ ചിത്രീകരിക്കുന്നു.
അക്കാലത്തെ സാങ്കേതികനിലവാരം പരിഗണിക്കുമ്പോൾ ശ്രദ്ധേയമായ ഒരു നിർമ്മാണസംരംഭത്തിന്റെ പേരിലും ഹെസക്കിയാ അറിയപ്പെടുന്നു. യെരുശലെമിനെതിരെ അസീറിയയുടെ ഉപരോധം ഭയന്ന ഹെസക്കിയാ, തലസ്ഥാനത്തിനുള്ളിൽ ജലലഭ്യത ഉറപ്പാക്കാനായി "ദാവീദിന്റെ നഗരത്തിനു" കുറുകെ ഒരു തുരങ്കം നിർമ്മിച്ചു. ഗിഹോൺ അരുവിയിലെ വെള്ളം, നഗരത്തിനകത്തുള്ള സീലോഹാക്കുളത്തിലെത്തിക്കാൻ ഭൂമിക്കടിയിൽ 533 മീറ്റർ നീളത്തിൽ പാറ ഭേദിച്ചു നടത്തിയ ഈ നിർമ്മിതി "ഹെസക്കിയായുടെ തുരങ്കം", "സിലോഹാ തുരങ്കം" എന്നീ പേരുകളിൽ അറിയപ്പെടുകയും രണ്ടര സഹസ്രാബ്ദത്തിനു ശേഷം ഇന്നും നിലനിൽക്കുകയും ചെയ്യുന്നു.
ആഖ്യാനത്തിൽ നോവൽ പിന്തുടർന്നു വന്ന ഈ യാത്രയുടെ നേരേ വിപരീതദിശയിൽ സഞ്ചരിക്കാനാണ് ആനന്ദ് ശ്രമിച്ചത്. നോവലിന്റെ വ്യക്തികേന്ദ്രിതമോ കുടുംബകേന്ദ്രിതമോ ആയ ഘടനയിൽനിന്നും വിടുതി നേടി വൈവിധ്യം നിറഞ്ഞ സമൂഹത്തെ ഒരേയൊരു ആഖ്യാനകേന്ദ്രമാക്കി എന്നതാണ്ആനന്ദ് ചെയ്ത മാറ്റം. അതായത്, രാഷ്ട്രത്തിന്റെയും സമൂഹത്തിന്റെയും പ്രശ്‌നങ്ങൾ മുഖ്യമായി നിൽക്കുകയും അതിന്റെ സ്വാധീനത്തിൽ കഴിയേണ്ടിവരുന്ന വ്യക്തികൾ കഥാപാത്രങ്ങളാവുകയും ചെയ്യുന്നത് ആനന്ദിന്റെ നോവലുകളിൽ കാണാം. നോവലിന്റെ അകത്തേയ്ക്ക് കടക്കാൻ വിപുലമായ ഈ മേഖലയെക്കുറിച്ചുള്ള സാമാന്യ ബോധം ഉണ്ടായിരിക്കണം. ആൾക്കൂട്ടത്തിന്റെ രചനാവേളയെക്കുറിച്ച് പറയുന്ന ഒരു സന്ദർഭത്തിൽ ആനന്ദ് ഇക്കാര്യം വ്യക്തമാക്കുന്നത് ഇങ്ങനെയാണ്. ‘മനുഷ്യജീവിതത്തെ ആകെ ഉൾക്കൊള്ളുന്ന ഒരു ആശയം ഫിലോസഫി എന്നു പറയാൻ ഭയമാണ് കുറെ നാളായി ഞാൻ തട്ടിയും മുട്ടിയും നോക്കിക്കൊണ്ടിരിക്കുന്നു. നഷ്ടപ്പെട്ടു പോകാതിരിക്കാൻ, അതിനെ ഈയിടെ ഒരു ലേഖനത്തിന്റെ രൂപത്തിലാക്കാൻ ശ്രമിച്ചു. ആൾക്കൂട്ടം അതിന്റെ ഒരു വശമേ ആകുന്നുള്ളൂ.”
ആനന്ദിന്റെതായി പ്രസിദ്ധീകരിക്കപ്പെട്ട ആദ്യ നോവലാണ് ആൾക്കൂട്ടം. മലയാള നോവൽ സാഹിത്യചരിത്രത്തിലെ ഒരു വഴിത്തിരിവായി കരുതപ്പെടുന്ന ഈ നോവൽ 1970ലാണ് പ്രസിദ്ധീകരിക്കപ്പെട്ടത്. അന്നുവരെയുണ്ടായിരുന്ന നോവൽസങ്കല്പത്തിനു മാറ്റം വരുത്തുന്നതായിരുന്നു ആനന്ദിന്റെ ഈ നോവൽ. അതുവരെ കഥാപാത്രങ്ങൾ എന്ന ചെറിയ സ്ഥലത്തുനിന്നും സമൂഹം എന്ന വിശാല ഇടത്തിലേക്ക് വികസ്വരമാകുന്ന നോവൽ ഘടനയായിരുന്നുണ്ടായിരുന്നത്. ഒരു കേന്ദ്രത്തിൽനിന്നും വിസ്തൃതിയിലേക്ക് ചലിക്കുന്ന തിരമാലകളുടെ ചക്രവ്യൂഹങ്ങൾ നോവലുകളുടെ പൊതു സ്വഭാവം ആയിരുന്നു. ഈ ഒരു അവസ്ഥയിലേക്കാണ് ആനന്ദിന്റെ നോവലുകൾ വരുന്നത്‌
വണ്ടിനിന്നതോടെ അതിന്റെ വാതിലുകളിൽക്കൂടിയും ജനലുകളിൽക്കൂടിയും മനുഷ്യർ ധിറുതിപിടിച്ചു പുറത്തു ചാടാൻതുടങ്ങി. കരിയുംപൊടിയുംപറ്റി കറുത്ത മനുഷ്യർ. ചിരിയും അമ്പരപ്പും മ്ലാനതയും അവരുടെ മുഖത്ത് ഇടകലർന്നു. ഭാഷയോ ആശയങ്ങളോ ഇല്ലാത്ത ഇരമ്പൽ. വണ്ടിനിന്നപ്പോൾ അതിൽനിന്ന് അടർന്നുപോന്ന ആ ജീവിതത്തിന്റെ തുണ്ടുകൾ അതിന്റെ ചലനത്തെയും ശബ്ദത്തെയും ഏറ്റുവാങ്ങിയതുപോലെ; പക്ഷേ ലക്ഷ്യം കിട്ടാത്തതുപോലെ അവർ പ്ലാറ്റ്‌ഫോമിൽ നിന്നു തിളച്ചതേയുള്ളു….!
“വിക്ടോറിയ ടെർമിനസ്സിലെ പ്ലാറ്റ്‌ഫോമുകളിലൊന്നിൽ ഒരു വണ്ടിവന്നു നിന്നു. താഴ് വരകളും മരുഭൂമികളും താണ്ടിയും നാട്ടിൻപുറങ്ങളെമറിച്ചും നഗരങ്ങളെതുളച്ചും ദിവസങ്ങളോളം കിതച്ചോടി വണ്ടി. ഇപ്പോൾ ടെർമിനസ്സിലെ ബഫറുകളിൽ മുട്ടി അതു വിശ്രമിച്ചു.
ആനന്ദിന്റെതായി പ്രസിദ്ധീകരിക്കപ്പെട്ട ആദ്യ നോവലാണ് ആൾക്കൂട്ടം.മലയാള നോവൽ സാഹിത്യചരിത്രത്തിലെ ഒരു വഴിത്തിരിവായി കരുതപ്പെടുന്ന പ്രസ്തുത ഗ്രന്ഥം 1970-ൽ പ്രസിദ്ധീകരിക്കപ്പെട്ടു.
1927ൽ പോളണ്ടിൽനിന്ന് കുടിയേറിയ ജൂത കുടുംബത്തിൽ ജർമനിയിൽ ജനിച്ചു. ഹിറ്റ്ലറിന്റെ ഭരണകാലത്തു ബ്രിട്ടനിൽ കുടിയേറിയ റൂത്ത് ലണ്ടൻ സർവകലാശാലയിൽനിന്ന് ബിരുദം നേടി. ഇവർ പാഴ്സി കുടുംബാംഗമായ ആർക്കിടെക്ട് സൈറസ്.എച്ച്. ജബാവാലയെ വിവാഹംചെയ്തു. 1951 മുതൽ ഇരുപതു വർഷത്തിലേറെ ഡൽഹിയിലായിരുന്നു താമസം. ബുക്കർ പ്രൈസ് നേടിയ 'ഹീറ്റ് ആൻഡ് ഡസ്റ്റ് ' ഉൾപ്പെടെ പന്ത്രണ്ടോളം നോവലുകളും ചെറുകഥാസമാഹാരങ്ങളും രചിച്ചിട്ടുണ്ട്.
മർച്ചന്റ് ഐവറി പ്രൊഡക്ഷൻസിന്റെ 22 ചലച്ചിത്രങ്ങൾക്കു തിരക്കഥയെഴുതി. ഇ.എം. ഫോസ്റ്ററുടെ ‘ഹൊവാർഡ്സ് എൻഡ്’, ‘എ റൂം വിത് എ വ്യൂ’ എന്നീ നോവലുകൾ, ആസ്പദമാക്കി രചിച്ച തിരക്കഥകൾക്ക് രണ്ടുതവണ ഓസ്കർ ലഭിച്ചു. ‘ദ റിമൈൻസ് ഓഫ് ദ ഡേ’ എന്ന സിനിമയുടെ തിരക്കഥക്ക് ഓസ്കർ നാമനിർദ്ദേശം ലഭിച്ചു.‘ഹീറ്റ് ആൻഡ് ഡസ്റ്റ്’ എന്ന രചനക്ക് 1975ൽ മാൻ ബുക്കർ അവാർഡ് ലഭിച്ചു. ‘ടു ഹും ഷി വിൽ’ എന്ന നോവലും പ്രശസ്തമാണ്.
ഓസ്കർ അവാർഡും ബുക്കർ പ്രൈസും നേടിയ അപൂർവ സാഹിത്യ, ചലച്ചിത്ര പ്രതിഭയായിരുന്നു റൂത്ത് പ്രവർ ജബാവാല
അങ്കത്തട്ട് പോലെ തയ്യാറാക്കിയ അഞ്ചോ ആറോ മീറ്റർ വ്യാസത്തിലുള്ള വൃത്താകൃതിയിൽ സജ്ജമാക്കിയ പോർക്കളത്തിലാണ് മത്സരം. പോരിനു മുമ്പേ അല്പം മദ്യം ഇവയ്ക്കു നൽകാറുണ്ട്. തുടർന്ന് മലദ്വാരങ്ങളിൽ മുളകുപുരട്ടും. ഒന്നിന്റെ കഴുത്തിൽ മുറുക്കിപ്പിടിച്ചു, രണ്ടാമത്തേതിനെക്കൊണ്ടു കൊത്തിച്ച് ദേഷ്യം പിടിപ്പിക്കും. ഓടിയടുത്തു കൊത്തുക, ഒഴിഞ്ഞുമാറി തലയുടെ പലഭാഗത്തും പൂവിലും മുതുകിലും കഴുത്തിലും കൊത്തുക, മുള്ളുകൊണ്ടള്ളുക തുടങ്ങിയവയാണ് പയറ്റുമുറകൾ. മുറിവേറ്റ് കൊക്കിലൂടെ രക്തമൊഴുക്കി ഒന്ന് മരിച്ചുവീഴുന്നതു വരെ പേര് തുടരും. രണ്ടാമത്തേതിനു മാരകമായി മുറിവേറ്റിട്ടുണ്ടാകും. പിന്നെയും പോരാട്ടത്തിനു ശേഷിയുണ്ടെങ്കിൽ തിരികെ കൂട്ടിലാക്കും. കാലൊടിയുകയോ കണ്ണ് തകരുകയോ ചെയ്തിട്ടുണ്ടെങ്കിൽ ഉടമ അതിന്റെ കഴുത്തു ഞെരിക്കും. അങ്കം ജയിച്ച കോഴിയും ചിലപ്പോൾ ചത്തുവീഴാറുണ്ട്. അവയുടെ ഇറച്ചിയാണ് ജേതാവിനും അനുയായികൾക്കും അന്നത്തെ സദ്യ.
പ്രത്യേക പരിശീലനം നൽകിയ പൂവൻകോഴികളെയാണ് പോരിനിറക്കുക. ചെറുപ്പത്തിലേ കോഴികളെ പിടികൂടി, ചെറിയ കൂടുകളിലടക്കുകയും നന്നായി തീറ്റയും മരുന്നുകളും നൽകുകയും ചെയ്യുന്നു. പേശികൾ പെട്ടെന്നു വികസിപ്പിക്കാൻ സ്റെറോയിഡുകൾ വരെ നൽകുന്നു. നേരമ്പോക്കിനായി തുടങ്ങിയ ഈ വിനോദം ഇന്ന് ചൂതുകളി വ്യവസായമായി മാറിയിട്ടുണ്ട്. മെയ്യൊതുക്കവും സമരാസക്തിയുമുള്ള പോരുകോഴികളെ പ്രത്യേകം വളർത്തിയെടുക്കുന്നു. കോഴികളുടെ കാലുകളിൽ അള്ളുകൾ എന്ന പേരിലുള്ള കൂർത്തുമൂർത്ത ലോഹനിർമിതമായ നഖങ്ങളും മുള്ളുകളും വെച്ചുപിടിപ്പിക്കുന്നു.
കാലുകളിലെ പിൻനഖം വെട്ടിക്കളഞ്ഞ് മുറിവുണങ്ങുമ്പോൾ തൽസ്ഥാനത്ത് മൂന്നിഞ്ചുവരെ വലിപ്പമുള്ള കത്തികളോ അഗ്രം വളഞ്ഞ കൊളുത്തുകളോ ഘടിപ്പിക്കുകയാണ് ചെയ്യുന്നത്. ചോളവും കോറയുമാണ് പ്രധാന ഭക്ഷണം.
ഇന്ത്യയിലടക്കം മിക്ക രാജ്യങ്ങളിലും പണ്ടു മുതലേ പ്രചാരം നേടിയ ഒരു വിനോദമാണ് കോഴിപ്പോര്. തമിഴിൽ ചേവൽ ചണ്ടൈ എന്നറിയപ്പെടുന്ന ഈ വിനോദത്തിന് തമിഴ്നാട്ടിൽ ഏറെ ആരാധകരുണ്ട്. ഇന്ത്യയുൾപ്പെടെ ലോകത്തെങ്ങും കോഴിപ്പോര് നിരോധിച്ചിട്ടുണ്ടെങ്കിലും ഇത് ഇപ്പോഴും തുടരുന്നുണ്ട്. ഇന്ത്യയിലെ ശിക്ഷാനിയമം 428, 429 വകുപ്പുകളിലും മൃഗപീഡന നിയമം പതിനൊന്നാം വകുപ്പിലും കോഴിപ്പോരു നടത്തുന്നവരെ അറസ്റ്റുചെയ്യാൻ നിയമമുണ്ട്.
ഒറീസ, ആന്ധ്രാപ്രദേശ്, ബീഹാർ, തമിഴ്നാട്, പാലക്കാട് എന്നിവിടങ്ങളിലെ ഗ്രാമങ്ങളിൽ കോഴിപ്പോരിന് നല്ല പ്രചാരമുണ്ട്. ഒക്ടോബർ മുതൽ ഡിസംബർ വരെയാണ് തമിഴ്ഗ്രാമങ്ങളിൽ കോഴിയങ്കം നടക്കുന്നത്. തിരുച്ചി, തഞ്ചാവൂർ, മധുരൈ, പുതുക്കോട്ട,പൊള്ളാച്ചി, മീനാക്ഷിപുരം തുടങ്ങിയ സ്ഥലങ്ങളിലും കോഴിപ്പോര് മത്സരങ്ങൾ നടക്കാറുണ്ട്.
ഇറാഖിൽ കോഴിപ്പോര് നിയമവിരുദ്ധമെങ്കിലും വ്യാപകമാണ്. ബാഗ്ദാദിലാണ് പ്രധാനമായും മത്സരം നടക്കുന്നത്. ചൂടു കൂടുതലുള്ള ജൂൺ മുതൽ ഒക്റ്റോബർ വരെയുള്ള മാസങ്ങളൊഴിച്ച് എല്ലാദിവസവും വൈകിട്ട് അഞ്ചു മുതൽ പതിനൊന്നു വരെയും, വെള്ളിയാഴ്ചകളിൽ രാവിലെയും മത്സരം നടക്കാറുണ്ട്.
ഏറെ പഴക്കമുള്ള ഒരു വിനോദമാണ് കോഴിപ്പോര്. പേർഷ്യയിൽ 6000 വർഷങ്ങൾക്കു മുമ്പേ ഇത് നിലനിന്നതായി പറയപ്പെടുന്നു. സിന്ധു നദീ തട സംസ്കാര കാലത്തും ആളുകൾ ഈ വിനോദത്തിലേർപ്പെട്ടിരുന്നതായി ചില ഗ്രന്ഥകാരന്മാർ ചൂണ്ടിക്കാട്ടിയിട്ടുണ്ട്.
2014-ൽ പത്മഭൂഷൺ പുരസ്കാരം ലഭിച്ച ഇദ്ദേഹത്തിന് 2000 ൽ ഏർപ്പെടുത്തിയ കേരള സർക്കാരിന്റെ പ്രഥമ കഥകളിപുരസ്‌കാരവും ലഭിച്ചു. 1967-ൽ കേന്ദ്ര സംഗീതനാടക അക്കാദമി അവാർഡും 1969-ൽ കേരള സംഗീതനാടക അക്കാദമി അവാർ‍ഡും നേടി. കലാമണ്ഡലം സ്‌പെഷൽ അവാർഡ് , മധ്യപ്രദേശിലെ കാളിദാസ സമ്മാൻ , കലാമണ്ഡലം ഫെലോഷിപ്പ്, എമറിറ്റസ് ഫെലോഷിപ്പ്, നർത്തകചക്രവർത്തി അവാർഡ് , കലാരത്‌നം അവാർഡ് , മുംബൈ ശ്രീ ഗുരുവായൂരപ്പൻ പുരസ്‌കാരം , കേന്ദ്ര സംഗീതനാടക അക്കാദമി ത്‌ന അവാർഡ് എന്നിവയും ഇദ്ദേഹത്തെ നേടിയെത്തിയിട്ടുണ്ട്.
പട്ടിക്കാംതൊടി രാവുണ്ണി മേനോൻ ആയിരുന്നു അദ്ദേഹത്തിന്റെ ഗുരു. കഥകളിയിൽ കല്ലുവഴിച്ചിട്ടയുടെ അമരക്കാരനായിരുന്നു അദ്ദേഹം. കേരളത്തിലെ എക്കാലത്തെയും മികച്ച കത്തിവേഷക്കാരിൽ ഒരാളായി രാമൻകുട്ടി നായർ കരുതപ്പെടുന്നു. രാവണോൽഭവത്തിലെയും ബാലിവിജയത്തിലെയും രാവണൻ, തോരണയുദ്ധത്തിലെ ഹനുമാൻ, നരകാസുരൻ, ദുർവാസാവ്, കിർമ്മീരവധത്തിലെ ധർമ്മപുത്രർ, കാലകേയവധത്തിലെയും സുഭദ്രാഹരണത്തിലെയും അർജുനൻ തുടങ്ങിയവയാണ് രാമൻകുട്ടിനായരുടെ പ്രധാന വേഷങ്ങൾ.
1952ൽ കലാമണ്ഡലത്തിൽ വിദ്യാർത്ഥിയായി എത്തിയ അദ്ദേഹത്തെ 1960ൽ കലാമണ്ഡലത്തിൽ അഭ്യാസം പൂർത്തിയാക്കിയതിന്റെ അടുത്ത ദിവസം തന്നെ മഹാകവി വള്ളത്തോൾ അദ്ദേഹത്തെ അവിടെ അദ്ധ്യാപകനായി നിയമിച്ചു. അതിന് ശേഷം പ്രിൻസിപ്പലായി സ്ഥാനക്കയറ്റം കിട്ടിയ ഇദ്ദേഹം 1987ലാണ് കലാമണ്ഡലത്തിൽ നിന്ന് വിരമിച്ചത്. സുപ്രസിദ്ധ കഥകളി കലാകാരനായ കലാമണ്ഡലം ഗോപിയുൾപ്പടെ ഒട്ടേറെ പ്രഗൽഭർ അദേഹത്തിന്റെ ശിഷ്യരാണ്.
1925 മെയ് 25-ന് വെള്ളിനേഴിക്കടുത്ത് കുറുവട്ടൂരിലാണ് കലാമണ്ഡലം രാമൻകുട്ടി നായർ ജനിച്ചത്. തെങ്ങിൻതോട്ടത്തിൽ കുഞ്ഞിമാളു അമ്മയുടെയും നാരായണൻ നായരുടെയും മകനാണ് രാമൻ കുട്ടി നായർ.
കഥകളി നടനും കേരള കലാമണ്ഡലത്തിലെ മുൻ അധ്യാപകനും പ്രിൻസിപ്പാളും ആയിരുന്നു കലാമണ്ഡലം രാമൻകുട്ടി നായർ .
സരസ്വതിയമ്മയാണ് ഭാര്യ. നാരായണൻകുട്ടി, വിജയലക്ഷ്മി, അപ്പുക്കുട്ടൻ എന്നിവരാണ് അദ്ദേഹത്തിന്റെ മക്കൾ.
ബിഹാവിയറൽ ന്യൂറോളജി, സൈക്കോഫിസിക്സ് എന്നീ മേഖലകളിൽ അറിയപ്പെടുന്ന ഒരു ന്യൂറോ ശാസ്ത്രജ്ഞനാണ് വിളയന്നൂർ എസ്. രാമചന്ദ്രൻ എന്ന വിളയന്നൂർ സുബ്രഹ്മണ്യൻ രാമചന്ദ്രൻ തമിഴ് നാട്ടിലെ വിളയനൂർ സുബ്രഹ്മണ്യന്റേയും മീനാക്ഷിയുടേയും മകനായി 1951 ൽ ജനിച്ചു. സെന്റർ ഫോർ ബ്രയിൻ ആന്റ് കോഗ്നീഷന്റെ ഡയരക്ടറായി പ്രവർത്തിക്കുന്ന ഇദ്ദേഹം സാൻഡിയാഗീവിലെ യൂനിവേർസിറ്റി ഓഫ് കാലിഫോർണിയയിലെ സൈക്കോളജി ആന്റ് ന്യൂറോസയൻസസ് ഗ്രാജൂവേറ്റ് പ്രോഗ്രാം വിഭാഗത്തിൽ പ്രൊഫസറായും പ്രവർത്തിക്കുന്നു.
സ്റ്റാൻലി മെഡിക്കൽ കോളേജ്, മദ്രാസിൽ നിന്നു എം.ബി.ബി.എസ്. ബിരുദം നേടിയ രാമചന്ദ്രൻ കേംബ്രിഡ്ജ് യൂണിവേഴ്‌സിറ്റിയിലെ ട്രിനിറ്റി കോളേജിൽ നിന്ന് പി.എച്ച്.ഡി. ബിരുദം നേടി.തുടർന്ന് ഓക്സ്ഫഡ് സർവ്വകലാശാലയിൽ പോസ്റ്റ് ഡോക്ടറൽ ഫെലോ ആയി. ന്യൂറോ സയൻസിൽ ശ്രദ്ധ കേന്ദ്രീകരിച്ച രാമചന്ദ്രൻ ഫാന്റം ലിംബുകൾ അഥവാ മായാ അംഗങ്ങൾ എന്നിവയെക്കുറിച്ച് പഠനം നടത്തി. രാമചന്ദ്രന്റെ ശ്രദ്ധേയമായ നേട്ടങ്ങൾ ഇവയെക്കുറിച്ചുള്ള കണ്ടെത്തലുകളാണ് .